།།དེ་བཞིན་མཉམ་རྗེས་ལ་སོགས་པ་ཐམས་ཅད་ལ་ཤེས་པར་བྱའོ།།མདོར་ན་རྒྱུན་དུ་ཉམས་སུ་ལེན་པ་ནི།བོགས་ཐམས་ཅད་ཀྱི་གནད་དོ།།།གཉིས་པ་སྔར་མེད་གསར
སྐྱེས་ལ་བོགས་འདོན་པ་ལ་གཉིས་ཏེ།ཉོན་མོངས་བོགས་སུ་འདོན་པ་དང་།རྣམ་རྟོག་བོགས་སུ་འདོན་པའོ།།དང་པོ་ནི།ཉོན་མོངས་ཀ་ནད་ནས་བཟུང་ལ་ལམ་དུ་བཏང་།།
ཞེས་པས།ཉོན་མོངས་མི་སྐྱེ་བ་ནི་མེད་ལ།རང་རྒྱུད་པ་ལམ་དུ་མི་འགྲོ་བས།སྐྱེས་པ་དེ་ཉིད་གནད་ནས་བཟུང་ཞིང་ཉོན་མོངས་པོགས་སུ་འདོན་པ།ལམ་དུ་བཏང་ལ་བོགས་འདོན
དགོས་སོ།།དེ་ལ་གསུམ་སྟེ།མ་ཐོད་པའི་སྐྱོན།ཐོདངྒ་པའི་ཡོན་ཏན།ཇི་ལྟར་བཏང་བའི་ཐབས་སོ།།དེ་ཡང་འདོད་ཆགས་ལྟ་བུ་གཅིག་ལ་སྦྱར་ན།སྐྱོན་ནི།མི་དང་མི་མ
ཡིན་པའི་འདོད་ཆགས་ཅན་གཞན་གྱི་དབང་དུ་བདག་འཆར་རོ།།འདོད་ཆགས་ཆེར་སྐྱེས་ཤིང་དེའི་ལས་གསོག།གྲང་ནད་འཇུག།མོ་གདོན་ལྟ།ཕྱི་མ་མངལ་གྱི་སྲིན་བུ་ལ་སོགས་པར།།

སྐྱེ་སྟེ།རྒྱུ་འབྲས་རྗེས་སུ་འགྲོ་ལྡོག་ངེས་པའོ།།གཉིས་པ་ཡོན་ཏན་འདོད་ཆགས་ཅན་གྱི་མི་དང་མི་མ་ཡིན་པ་ཐམས་ཅད་ཚུར་རང་གི་དབང་དུ་འདུ།བདེ་སྟོང
གི་ཏིང་ངེ་འཛིན་སྐྱེ།གྲང་བའི་ན་འབྱང་།མོ་གདོན་ལས་གྲོལ།མོ་རིགས་སྲུང་མས་སྟོང་གྲོགས་བྱེད།ཕྱི་མ་བདེ་བ་ཅན་དུ་སྐྱེའོ།།གསུམ་པ་ལམ་དུ་བཏང་ཐབས་ནི།འདོད
ཆགས་དྲག་པོ་སྐྱེས་པའི་དུས་སུ།སྟན་དེའི་ཐོག།འཕྲུལ་འཁོར་དེའི་ཁོངས་སུ་ལམ་དུ་བཏང་དགོས་སོ།།དེ་ལ་གསུམ།ཕག་སྔར་རྡོ་མི་བརྡེག།།ཀོང་བུ་དྲོ་བ་ལ་ཕྱི།དགྲ
ཟིན་མ་ཐག་ཏུ་བསད་པའོ།།།དང་པོ་ནི།ཉོན་མོངས་དེ་རྩ་ལ་རྫོགས་སུ་འཇུག་པ་ཡིན།གཉིས་པ་ནི།ལས་མ་བསགས་པ་ལ་ལམ་དུ་བཏང་བ་ཡིན།གསུམ་པ་ལ་གཉིས།གོ་དོན།།
ནི།སེམས་ཀྱི་ངོ་བོ་ཡེ་ཤེས་སུ་ཕག་སྣང་།ཤང་བའི་དུས་ན་རྟེན་འབྲེལ་བསྡིག་པ་ཡིན་ནོ།ཀོང་བུ།ཡེ་ཤེས་ཀྱི་གཞི་ལ་དེ་མེད་ན་ལམ་དུ་མི་འགྲོ་བ་ཡིན་ནོ།དགྲ་ཟིན།མེ་ལོང་མ་དྲངས
ན་བྱད་མི་འཆར་བ་བཞིན་ནོ།འདུས་མ་བྱས་ཀྱིས།དེས་ན་ཉོན་མོངས་པ་དེ་རྩལ་རྫོགས།ལས་མ་བསགས།ངོ་བོ་ཡེ་ཤེས་སུ་ཤར་བའི་དངལ་རྟོག་པ་གཞན་གྱིས་པར་མཆོད་པ་གཅིག།

གནད་ཆེའོ།།ཆོད་ན་རྟོག་པ་དེའི་མཐུར་སྨིན་ནོ།།།དེའི་ཐོག་ནས་ལམ་དུ་བཏང་པས་བཟོད་ལམ་དུ་འགྲོ་བ་ཡིན་ཏེ།གསེར་འགྱུར་གྱི་རྩི་བཞིན་ནོ།།བཏང་ཐབས་དངོས་ནི།།
འདོད་ཆགས་ཀྱི་ངོ་བོ་ལ་བལྟས་ཤིང་ངང་ལ་བཞག་པས།འདི་སྟོང་གཉིས་མི་རྟོག་ཡེ་ཤེས་ཀྱི་ངོ་བོར་ལྷན་འཆར།དེའི་རང་ནས་བྱམས་པ་སྙིང་རྗེ་བྱང་ཆུབ་ཀྱི་ལམ་དུ་བཏང་ངོ་།།དེ
ཡང་དང་པོ་སེམས་བསྐྱེད།པར་དུ་སྤྲོས་བྲལ་ལ་བཞག་ཕམ་པསྔོ་བའི་རྒྱས་གདབ་པོ།།དེའི་ཕྱེད་ལས་ནི་སེམས་བསྐྱེད་པས་ཐེག་ཆེན་གྱི་ལམ་དུ་འགྲོ།སྤྲོས་བྲལ་ལ་བཞག
པས་རྟོགས་པ་སྐྱེ།བསྔོ་བ་བྱས་པས་དགེ་བར་འཕེལ་བ་ཡིན་ནོ།།དེ་དེ་དེ་ལ་དང་པོ་སྐྱེས་ནས་ལམ་དུ་སོང་ཙམ་རེ་ཉམས་སུ་བླང་ངོ་།།སེམས་བསྐྱེད་ནས་བསྔོ་བའི་བར་ལ་རྟོག་པ
གཞན་གྱིས་པར་མཆོད་པར་བྱའོ།།ཆོད་ན་ལམ་དུ་མི་འགྲོའོ།།དེ་བཞིན་དུ་ཞེ་སྡང་།གཏི་མུག་།ང་རྒྱལ།ཕྲག་དོག་ལཱ་ཀ་ལ་ཤེས་པར་བྱའོ།།ཐམས་ཅད་ཀྱི་གནད་ལ།གང
སྐྱེས་དེ་རྩལ་རྫོགས།ལས་མ་བསགས།ཡེ་ཤེས་སུ་ཤར།དང་མ་ཤོར།རྟོག་པ་གཞན་གྱིས་པར་མཆོད་པ་ལ་མ་ཡེངས་པར་ལམ་དུ་བཏང་བ་ཡིན་ནོ།།གཉིས་པ་རྣམ་རྟོག་བོགས།

སུ་འདོན་པ་ནི།རྣམ་རྟོག་ལམ་དུ་བཏང་ལ་བོགས་སུ་འདོན།ཅེས་པས།དེ་ལ་གཉིས་ཏེ།བཟང་རྟོག་དང་ངན་རྟོག་གོ།།དང་པོ་ནི།ཉམས་བཟང་བ།།
པ་འུང་བ་ལྷ་ལ་སོགས་པའི་མཐོང་སྣང་བྱུང་བ་ན།དེ་ལ་བཟང་པོར་བལྟས།ཡོན་ཏན་བཟུང་།རོ་མྱངས་ན་ཉམྲ་དེ་ཁོ་ནས་ཡལ་འགྲོ།།།བཏང་སྙོམས་སུ་བཞག་ན་ཕྱོགས་བཟང་རྟོག།མི
འབྱུང་བས།དེ་ལ་བཟང་རྟོག་མ་ཞུག།།ཡོན་ཏན་དུ་མ་ཞེ་ན།རོ་མ་མྱོངས།ཡེ་ཤེས་སུ་ཤར།དང་མ་ཤོར།རྟོག་པ་གཞན་གྱིས་བར་མཆོད་པར་ལམ་དུ་བཏང་ངོ་།།གཏོང་ལུགས
གོང་དང་འདྲའོ།།གཉིས་པ་ནི།ཉམས་མི་དགའ་བ་ཤེས་པ་བཆུབ་པ།འདྲེ་སྣང་ལ་སོགས་པ་བྱུང་ན།དེ་ལ་ངན་པར་བལྟས།སྐྱོན་དུ་བཟུང་།རོ་མྱོངས་ན་བར་ཆད་དུ་འགྲོ་བས།ལམ
དུ་བཏང་ངོ་།ངན་རྟོག།།དེ་ལ་ངན་རྟོག་མ་ཞུགས།།སྐྱོན་དུ་མ་ཞེ་ན།རོ་མ་མྱངས།ཡེ་ཤེས་ཤར།ངང་མ་ཤོར།རྟོག་པ་གཞན་གྱིས་བར་མཆོད་པར་ལམ་དུ་བཏང་།གཏོང་ལུགས་གོང
དང་འདྲའོ།།དེ་རྣམས་ལམ་གྱི་ཆ་རྐྱེན་ཡན་ལག་ཡིན།ཅེས་པས།དེ་དག་ནི་ལམ་གྱི་ཆ་རྐྱེན་ནོ།།ལམ་དེ་མཐར་བྱིན་མངོན་གྱུར་འབྲས་བུ་ནི།ཅེས་པས།གསུམ་པ་ལམ་ཉམས

སུ་བླངས་ནས་མཐར་ཕྱིན་པའི་འབྲས་བུ་ལ་བཞི་སྟེ།འབྲས་ཆོས་ངོས་བཟུང་བ།འགྲོ་དོན་བྱེད་ཚུལ།དགོངས་པ་ལ་བཞུགས་ལུགས།གདུལ་བྱ་ཐུགས་རྗེས་གཟིགས་ཚུལ་ལ་
གཞན་གྱིས་ལོག་རྟོག་བཟློག་པའོ།།དང་པོ་ནི།སྐུ་ལྔ་གསུང་ལྔ་ཐུགས་ལྔ་ཡོན་ཏན་ཕྲིན་ལས་ལྔ།ཅེས་པས།ལམ་སྒྲིབ་ཁྱེད་ཀྱི་དྲི་མ་དག་པའི་ཚེ།རང་བཞིན་ཡེ་ནས་སངས་
རྒྱས་པའི་དོན་མངོན་དུ་བྱེད་པའོ།།འབྲས་ཆོས་ངོས་བཟུང་བ།དེ་ལ་དོན།རྟགས།ངོ་བོ།སྣང་ཚུལ་བཞི་སྟེ།དོན་གཉིས་མེད་ཀྱི་ཡེ་ཤེས་ཐུགས་སུ་ཆུད་པ།རྟག་དྲུག་པ་རྡོ་རྗེ་འཆང
དུ་སྣང་བ།ངོ་བོ་རང་རིག་པ་རང་བྱུང་གི་ཡེ་ཤེས་གཅིག་དང་དུ་མ་དང་བྲལ་ཞིང་།མཐའ་གང་ལ་ཡང་མི་གནས་པ།སྣང་ཚུལ་འབྲས་བུ་ཆོས་ཉེར་ལྔར་སྣང་སྟེ།གཞི་བརྟེན་པའི་སྒྲ་ལྔ།
གོ་བརྡ་སྤྱོད་པའི་གསུང་ལྔ།མཁྱེན་པའི་ཡེ་ཤེས་ཐུགས་རྗེ་ལྔ།དགོས་པ་འབྱུང་བའི་ཡོན་ཏན་ལྔ།གཞན་དོན་བྱེད་པའི་ཕྲིན་ལས་ལྔ་སྟེ།།ལྔ་ལྔ་ཉི་ཤུ་རྩ་ལྔའོ།།དང་པོ་
སྣ་ལྔ་ནི།སྐྱེ་མེད་མཐའ་བྲལ་རྣམ་དག་གི་ཡེ་ཤེས་སྐུ་བཞིའི་རྟེན་བྱེད་པ་ནི་ཆོས་སྐུ།ཆོས་ཐམས་ཅད་སྣང་ལ་འཛིན་མེད་དུ་སྤྱོད་ཅིང་།ཡོན་ཏན་རྫོགས་པའི་སྐུ་ལ་བརྟེན་ནས་སྤྲུལ་པའི་སྐུའི།

རྟེན་བྱེད་པ་ལོངས་སྐུ།ཆོས་སྐུ་ལས་མ་གཡོས་པར་གདུལ་བྱའི་བློ་དང་མཐུན་པར་སྤྲུལ་ནས།གང་ལ་གང་འཚམས་སུ་སྟོན་པའི་ཡེ་ཤེས།ཡོན་ཏན་གྱི་རྟེན་བྱེད
པ་ནི་སྤྲུལ་པའི་སྐུ།སྟོང་རིག་དབྱེར་མི་ཕྱེད་པའི་ཡེ་ཤེས་དེ་ཁོ་ན་ཉིད་ཀྱི་རྟེན་བྱེད་པ་ནི་རྡོ་རྗེའི་སྐུ།ཆོས་ཐམས་ཅད་རང་རིག་པའི་ཡེ་ཤེས་ཡུལ་མེད་རང་རིག་གསལ་བ་ནི།མངོན་བྱང་གི་སྐུའོ།།
གཉིས་པ་གསུང་ལྔ་ནི།བརྗོད་བྲལ་རྣམ་དག་གི་ཡེ་ཤེས་བསམ་བརྗོད་ཀྱི་གཞིར་གྱུར་པ་ནི་དོན་གྱི་གསུང་།སྐུ་མཐོང་བས་དོན་གྱི་བརྡ་འཕྲོད་པའི་ཡེ་ཤེས་ནི་དགོངས་པ་བརྡའི་གསུང་།
གདུལ་བྱའི་ངོར་ཚིག་རེ་རེས་དོན་རེ་གོ་བའི་ཐུག་ཡེ་ཤེས་ལྔ་དང་ལྡན་པའི་བྱིན་རླབས་ཀྱིས་དོན་གསལ་བར་བྱེད་པ་ཚིག་གི་གསུང་།གྲགས་སྟོང་གཉིས་མེད་ཀྱི་གོ་བརྡ་འཕྲོད་པའི་ཡེ་ཤེས་ནི་རྡོ་རྗེའི།
གསུང་།གསུང་དབྱངས་ཡན་ལག་དྲུག་ཅུས་རིགས་དྲུག་ལ་བརྡ་སྤྱོད་པ་སྒྲ་སྐད་ཐམས་ཅད་རང་རིག་པར་གསལ་བའི་ཡེ་ཤེས་ནི་མངོན་བྱང་གསུང་ངོ་།།གསུང་ལྔ་པོ་ལ་ཡང་ངོ་བོ
བརྡ་སྤྲོད་པ་གཅིག་ལ།བརྗོད་ཚུལ་རྟོག་པ་ཐ་དད་དོ།།གསུམ་པ་ཐུགས་ལྔ་ནི།ཆོས་ཉིད་སྟོང་པ་མི་རྟོག་པའི་ཡེ་ཤེས་བདེ་བ་ཆེན་པོའི་ཐུགས།ཆོས་ཐམས་ཅད་གསལ་བར་མི་རྟོག

པའི་ཡེ་ཤེས་ནི་རྣམ་པར་མི་རྟོག་པའི་ཐུགས།ཆོས་ཉིད་གཉིས་སུ་མེད་པའི་ཡེ་ཤེས་ནི་མཉམ་པ་ཉིད་ཀྱི་ཐུགས།ཆོས་ཐམས་ཅད་སྣང་སྟོང་དབྱེར་མི་ཕྱེད་པའི་ཡེ་ཤེས་ནི་རྡོ་རྗེའི་ཐུགས།།
ཞེན་མེད་ཡེ་ཤེས་ཀྱི་ལས་བཞིས་འགྲོ་དོན་མཛད་པ་ནི་འགྲོ་བ་སྒྲོལ་བའི་ཐུག་སོ།།།བཞི་པ་ཡོན་ཏན་ལྔ་ནི།ཞིང་ཁམས།གཞལ་ཡས།འོད་ཟེར།གདན་ཁྲི།རྒྱན་ཆའོ།།
དེ་ཡང་དང་པོ་ཆོས་སྐུའི་ཞིང་ཁམས་ནི།དབྱིངས་རང་བཞིན་གྱིས་རྣམ་པར་དག་པའོ།།ལོངས་སྐུའི་རང་གསལ་འོད་ཀྱི་འཁོར་ལོའོ།།སྒྲ་སྦྲུལ་སྐུའི་སྟོང་གསུམ་མི་མཇེད།།
རྡོ་རྗེ་དང་མངོན་བྱང་ལམ་བཤད།གཉིས་ལ་གཞལ་ལས་ནི།དཆོས་སྐུའི་འོག་མིན་ཆོས་ཀྱི་དབྱིངས།ལོངས་སྐུའི་རང་སྣང་ཡེ་ཤེས།སྦྲུལ་སྐུའི་རང་སྣང་དཀྱིལ་འཁོར།རྡོ་རྗེ
དང་་མངོན་བྱང་ལ་མ་བཤད།གསུམ་པ་འོད་ཟེར།ཆོས་སྐུ་ལ་ཡེ་ཤེས་ལྔའི་འོད་ཟེར།ལོངས་སྐུ་ལ་ཡེ་ཤེས་ཀྱི་རང་མདངས་འོད་ལྔ་རུ་འབར་བ།སྦྲུལ་སྐུ་ལ་སྐུའི་གནས་རེ་རེ་ནས་ཀྱང་།
འོད་ཟེར་བྱེ་བ་བརྒྱ་སྟོང་ཕྲག་དྲུག་ཅུ་ཡོད་པར་གསུངས།བཞི་པ་གདན་ཁྲི་ནི།ཆོས་སྐུལ་ལྷག་པ་སྦྱོར།ལོངས་སྐུ་ཤེས་རབ་ཁ་སྦྱོར།སྦྲུལ་གྲྭ་ཐུགས་རྗེ་ཁ་སྦྱོར་གྱི་གདན་ཁྲིའོ།།

ལྔ་པརྒྱན་ཆ་ནི།ཆོས་སྐུ་ལ་སྐྱེ་མེད་རྣམ་དག་གི་རྒྱན།ལོངས་སྐུ་ལ་འགགལ་མེད་རང་གསལ་གྱི་རྒྱན་ཏེ།ཐུན་མོངས་མ་ཡིན་པའི་མཚན་དཔེ་དང་།རྟགས
ཀྱི་རྒྱན་བཅུ་སྟེ།དབུ་རྒྱན།སྙན་རྒྱན།མགུལ་རྒྱན།དོ་ཤལ།དཔུང་རྒྱན།ཕྱག་གདུ་བ་གཉིས།།ཞ་བྲ་གདུབ་གཉིས།སེ་མོ་དོ་དང་བཅུའོ།རྞྞ་སྦྲུལ་སྐུའི་རྒྱན་ཐུན་མོ།
ཀྱི་མཚན་དང་དཔེ་བྱད་དོ།།།རྡོ་རྗེ་དང་མངོན་བྱང་ལམ་གསུངས་སོ།།ཐལྔ་པ་ཕྲིན་ལས་ལྔ་ནི།།ཞི་རྒྱས་དབང་དྲག་མངོན་སྤྱོད་དེ།ལས་དང་ཉོན་མོངས་དགྲ་བགེགས་ཐམས་ཅད་མེད།
པ་ནི་ཞི་བའི་ལས།ཚེ་དང་བསོད་ནམས་རང་རིག་པའི་ཡེ་ཤེས་རྒྱས་པར་སྟོན་པའི་རྒྱས་པ།སེམས་དང་རིག་པ་འཁོར་འདས་ཐམས་ཅད་དབང་དུ་འདུས་པ་ནི་དབང་།མི་མཐུན་
པའི་དབྱིངས་ཐམས་ཅད་ཚར་གཅོད་པའི་དྲག་པོ།གནས་ལུགས་མངོན་དུ་གྱུར་པ་ནི་མངོན་སྤྱོད་ཀྱིའོ།།གཉིས་པ་དོན་བྱེད་ཚུལ་ནི།རྟེན་ཅན་དང་རྟེན་མེད་ངོ་བོ་ཉིད་དོན་བྱེད།ཅེས
བས།རྟེན་ཅན་གྱིས་དོན་བྱེད་པ།རྟེན་མེད་ཀྱིས་དོན་བྱེད་པ།ངོ་བོ་ཉིད་ཀྱིས་དོན་བྱེད་པ་གསུམ་ལས།དང་པོ།།རྟེན་ཅན་གྱིས་དོན་བྱེད་པ་ནི།གཞི་ཆོས་སྐུ་གཉིས་སུ་མེད་པའི

ཡེ་ཤེས་ལ་བརྟེན་ནས་གདུལ་བྱ་དག་པ་ལ་ལོངྒ་སྐ།མ་དག་པ་ལ་སླ་ལ་སྐུ་མཛད་དེ་ཡེ་ཤེས་ཡོད་པའི་ལུགས་སོ།།གཉིས་པ་རྟེན་མེད་ཀྱིས་མཛད་པ་ནི།སངས་རྒྱས་ལ་རང་རྒྱུད་ཀྱིས།
བསྡུས་པའི་ཡེ་ཤེས་མེད་མོད་ཀྱང་གདུལ་བྱའི་བློ་སྣང་དུ་གཟུགས་སྐུ་གཉིས་སུ་སྣང་ནས་དོན་མཛད་པ་སྟེ།ཡེ་ཤེས་མེད་པའི་ལུགས་སོ།།།གསུམ་པ་ངོ་བོ་ཉིད་ཀྱིས་མཛད་པ་ནི།ཆོས
ཐམས་ཅད་ཀྱི་ཆོས་ཉིད་གཤིས་ཅིར་ཡང་མ་ཡིན་པ་ལས།རྩལ་ཅིར་ཡང་མ་འགགས་པ་ཤར་ནས་མཛད་པ་སྟེ།གཉིས་མེད་ཀྱི་ལུགས་སོ།།དེ་ཡང་དོན་མཛད་པ་པོ་སྐུ་ལྔ་ལྷུན་གྲུབ།།
དྲུགག་པ་རྡོ་རྗེ་འཆང་ངོ་།།སྐུ་ལྔ་ཡོན་ཏན་གྱི་ལྡོག་ཆ་ནས་ཕྱེའི།དངོས་པོ་ཐ་དད་ལྟར་བདེན་པ་ནི་མ་ཡིན་ནོ།།དེ་ཡང་རྡོ་རྗེ་དང་མངོན་བྱང་གཉིས་ནི་སྐུ་གསུམ་གྱི་ཆ་ལས་བཏགས་པས་སྐུ།།
བརྟགས་པ་བ་ཡིན་ལ།ཆོས་སྐུ་ལོངས་སྐུ་སྦྲུལ་སྐུ་གསུམ་ནི་མཚན་ཉིད་པའོ།།དེ་ལའང་ཆོས་སྐུ་ནི་བདག་དོན་དགོངས་པའི་ཆ་ཡིན་པས་འགྲོ་དོན་མི་མཛད་ལ།།གཟུགས་སྐུ་གཉིས་ནི།།
གཞན་དོན་མཛད་པའི་ཆའོ།།དེ་ལ་གཉིས་ཏེ།གདུལ་བྱ་དག་པ་ས་བཅུའི་བྱང་ཆུབ་སེམས་དཔའ་ལ་སོགས་པ་ལ་ལོངས་སྲས་དོན་མཛད།མདག་པ་རིགས་དྲུག་ལ་སྦལ་སྐུས་དོན་མཛད་དོ།།།

དེ་ལ་བཞི།སྐུའི་དོན་མཛད་པ་ནི།མཛད་པ་བཅུ་གཉིས།ཐུགས་ཀྱི་མཛད་པ་མངོན་པར་ཤེས་པ་དྲུག་བསམ་གྱིས་མི་ཁྱབ་པའི་མཛད་པ་ནི།བསམ་གྱིས་མི་ཁྱབ།
པ་བཞི།གསུང་གི་མཛད་པ་ལ་བཞི་སྟེ།དབྱེ་བ་ལ་དགོངས་ཏེ་མཛད་པ་གསུང་རབ་ཡན་ལག་བཅུ་གཉིས།བསྡུ་བ་ལ་དགོངས་ཏེ་མཛད་པ་སྡེ་སྣོད་གསུམ།གཉེན་པོ་ལ་དགོངས་ཏེ་མཛད་པ
སྤོང་སྦྱོང་ལམ་དུ་བྱེད་པ་གསུམ།རྒྱུ་འབྲས་ལ་དགོངས་ཏེ་མཛད་པསྔགས་མཚན་ཉིད་གཉིས་སོ།།གསུམ་པ་དགོངས་པ་བཞུགས་ཚུལ་ནི།ཆགཅིག་དང་བ་དད་གཉིས་སུ་མེད
པར་བཞུགས།ཅེས་པས།གཞི་བདེན་པ་དབྱེར་མེད་མཐའ་གང་ལ་ཡང་མི་གནས་ཤིང་གཅིག་དང་ཐ་དད་ལས་གྲོལ་བར།གནས་པ་དོན་མངོན་དུ་བྱས་པ་མཐར་ཐུག་གི་འབྲས་བུ།།
སངས་རྒྱས་ཐམས་ཅད་ཀྱི་དགོངས་པ་མཁྱེན་པ་གཉིས་ལྡན་གྱི་ཡེ་ཤེས་མཐའ་གང་ལ་ཡང་མི་གནས་ལ།གཅིག་དང་དུ་མ་དང་བྲལ་ཞིང་།གཅིག་དང་བ་དད་ལས་གྲོལ་བར་བཞུགས་སོ།།དེ་ཡང་།།
ཀུན་ཏུ་བཟང་པོའི་ཡོན་ཏན་གྱི་ཁྱད་པར་ལས་འབྲས་ཆོས་ཉེར་ལྔར་སྣང་བ་གཅིག་དང་བྲལ་ལ།འབྲས་ཆོས་ཉེར་ལྔ་ཡང་ཀུན་ཏུ་བཟང་པོའི་ཐུགས་རང་བྱུང་ཡེ་ཤེས་གཅིག་ཏུ་འབུས་པས་དུ་བ་དང་བྲལ་བའོ།།

ཡང་ང་གདུལ་བྱའི་ངོ་བོ་ལ་དུས་གསུམ་སངས་རྒྱས་ལྟར་སྣང་བས་གཅིག་དང་བྲལ་ལོ།།དེ་དག་བདེན་པ་རང་རྒྱུད་དུ་མི་གནས་ཏེ་སྟོང་པ་བདག་མེད་དུ་གཅིག་པས།དུ་མ་དང་བྲལ་ལོ།།དགོངས་པ་
གཅིག་ཏུ་བདེན་ན།རྟོག་ཚོགས་གནས་འགྱུར་རྫུན་དུ་འགྱུར།ཐ་དད་དུ་བདེན་ན།སངས་རྒྱས་གཅིག་ལ་སྤྲུལ་པ་དུ་མ་མི་འཆར་བར་འགྱུར།དེས་ནས་གཅིག་དང་ཐ་དད་ལས་གྲོལ་བར་བཞུགས་སོ།།།
བཞི་པ་གདུལ་བྱ་གཟིགས་ཚུལ་ལ་གཞན་གྱི་ལོག་རྟོག་བཟློག་པ་ནི།གཟིགས་ཚུལ་གྲུབ་དང་མ་གྲུབ་བདེན་བརྫུན་བརྟག།ཅེས་པས།གཟིགས་ཚུལ་ཅེས་ནི་རང་གཞུང་སྟེ།གང་གཟིགས་ན་གདུལ།
བྱ་སེམས་ཅན་གྱི་ཁམས་འདི་གཟིགས།གང་གིས་གཟིགས་ན་སྟོན་པ་སངས་རྒྱས་ཀྱི་ཐུགས་རྗེས།ཚུལ་ཇི་ལྟར་གཟིགས་པ་ལ་གསུམ་སྟེ།ཇི་ལྟ་བ་མཁྱེན་པའི་ཡེ་ཤེས་ཀྱིས་ཆོས་ཐམས་ཅད་མ་སྐྱེས།།
པར་གཟིགས།ཇི་སྙེད་མཁྱེན་པའི་ཡེ་ཤེས་ཀྱིས་ཆོས་ཐམས་ཅད་མ་འགག་པར་གཟིགས།གཉིས་མེད་མཁྱེན་པའི་ཡེ་ཤེས་ཀྱིས་སྐྱེ་འགགས་གཉིས་སུ་མེད་པར་གཟིགས་སོ།།གྲུབ་དང་མ་གྲུབ་བདེན
རྫུན་བརྟག།ཅེས་པ་ནི།གཞན་གྱི་ལོག་རྟོག་བཟློག་པ་སྟེ།འོ་ན་གཟིགས་པར་བྱ་བའི་ཡུལ་སེམས་ཅན་གྱི་ཁམས་འདི་དག་སངས་རྒྱས་ཀྱི་ངོས་ནས་གྲུབ་བམ་མ་གྲུབ།དང་པོ་ལྟར་ན་འཁྲུལ་སྣང་འདི་དག

བདེན་དངོས་སུ་འགྱུར་ཏེ།ཡང་དག་གི་ཤེས་ངོར་གྲུབ་པའི་ཕྱིར།འདོད་ན།བརྫུན་པས་བསལ།གཉིས་པ་ལྟར་ན།སངས་རྒྱས་ལོག་ཤེས་ཅན་དུ་འགྱུར་ཏེ།མེད་པ་ལ་ཡོད་པར་གཟིས
པའི་ཕྱིར།ཟླ་བ་གཉིས་འཛིན་གྱི་མིག་ཤེས་བཞིན་ནོ།།ཅེས་པས་ན།དངོས་པོ་རང་རྒྱུད་པར་བདེན་པར་ཐལ་བ་ནི།ཁྱབ་པ་མ་གྲུབ།བདེན་པ་དབྱེར་མེད་མཐའ་བྲལ་དུ་ཐལ་བ་ནི་འདོད་པ་ཡིན་ནོ།།
གསུམ་པ་མཇུག་གི་དོན་ནི།།གསང་སྔགས་བླ་མེད་ཐེག་པའི་མཆོག།ཡང་དག་ངེས་པ་དོན་གྱི་ཆོས།།ཚེ་གཅིག་སངས་རྒྱས་ཉེ་བའི་ལམ།༩།ཨེ་མ་ཡིད་བཞིན་ནོར་བུའོ།།འདི་དགེས་ལུས་ཅན་འགྲོ།
བ་ཀུན།།རྡོ་རྗེ་ཐེག་པའི་སྒོར་ཞུགས་ཏེ།རང་ཆས་རང་ངོ་ཤེས་གྱུར་ནས།།རྫོགས་པའི་སངས་རྒྱས་ཐོབ་པར་ཤོག།འགྲེལ་པ་རིན་ཆེན་ཕྲེང་བ་ཞེས་བྱ་བ་ཨོ་རྒྱན་པདྨ་འབྱུང་གནས་ཀྱིས་མཛད་པ
རྫོགས་སོ།།ས་མ་ཡ།རྒྱ་རྒྱ་རྒྱ།མངྒ་ལམ།།